Mehmed pashë Dukagjini

Mehmed pashë Dukagjini ka qenë burrë shteti osman nga familja e fisnikërisë arbërore Dukagjini, dhëndërr i dinastisë së Osmanllinjve.

Qe i biri i Ahmed pashë Dukagjinit, një nga vezirët e mëdhenj të perandorisë, dhe nipi i Nikollë Pal Dukagjinit. Në vitin 1542 ai po shërbente si sanxhakbeu i Semendirës. Pas kësaj detyre, u bë sanxhakbej i Köstendil. U bë bejlerbej i Karamanit dhe më pas bejlerbej i Halebit në 14 tetor 1550. Në fund të vitit 1553 dhe në fillim të vitit 1554, u emërua si bejlerbej i Egjiptit dhe qëndroi në këtë detyrë deri në Shkurt 1556, kur u shkarkua. Ai vdiq në Stamboll më 21 janar 1557.
parapamje|majtas|Kompleksi i Xhamisë se Mehmet Dukagjinit

Mehmed Pasha u martua me vajzën e Bajazitit II, Gevherimülûk Sulltanën. Ahmet bej Dukagjini, ndër fëmijët e kësaj martesë, qe nga poetët e divanit të periudhës Osmane. 

Ndër veprat që Mehmed Pasha ndërtoi, Xhamia Dukaginzâde Mehmet Pasha, e njohur gjithashtu si Xhamia Adlije në Alepo, ka mbijetuar deri në ditët e sotme. Xhamia e ndërtuar nga Mimar Sinan në rrethin Ereğli të provincës Konia nuk ka mbijetuar deri më sot. 

 Referime 

Kategoria:Vdekje 1557
Kategoria:Pashallarë shqiptarë
Kategoria:Familja Dukagjini